EFORL เซ็นร่วมทุนขยายผลงานวิจัยเมือกหอยทากสู่ผลิตภัณฑ์สุขภาพ-ความงาม
EFORL เซ็นร่วมทุนบริษัท สยามสเนล จำกัด ผู้นำด้านการคิดค้นและวิจัยผลิตภัณฑ์แห่งผิวพรรณอย่างยั่งยืน เพื่อขยายผลงานวิจัยเมือกหอยทากสู่ผลิตภัณฑ์สุขภาพ-ความงาม
31 มี.ค. 2558

บริษัท อี ฟอร์ แอล เอม จำกัด (มหาชน) หรือ EFORL ระบุว่า  บริษัทและบริษัท สยามสเนล จำกัด ผู้นำด้านการคิดค้นและวิจัยผลิตภัณฑ์แห่งผิวพรรณอย่างยั่งยืน เตรียมแถลงข่าวการร่วมทุนขยายผลการวิจัยเมือกหอยทากวัตถุดิบหลักผลิตภัณฑ์สุขภาพและความงามสู่ตลาดโลก ในวันพุธที่ 1 เมษายน 2558
ภายในพิธีลงนามในสัญญา ศาสตราจารย์ นพ. ภิรมย์ กมลรัตนกุล อธิการบดี จุฬาลงกรณ์มหาวิทยาลัย จะกล่าวถึงการเป็นเสาหลักของแผ่นดินของจุฬาลงกรณ์มหาวิทยาลัย นโยบายและยุทธศาสตร์การสร้างทรัพสินทางปัญญาจากงานวิจัยสู่ spin-off, นายนาคาญ์ ทวิชาวัฒน์ รองเลขาธิการสภาอุตสาหกรรมและเลขาธิการคลัสเตอร์สุขภาพและความงาม สภาอุตสาหกรรม กล่าวถึงแนวทางและความมุ่งมั่นของสภาอุตสาหกรรมแห่งประเทศไทย ในการส่งเสริมอุตสาหกรรมด้านสุขภาพและความงาม โดยใช้ทรัพยากรธรรมชาติไทย
ด้านนายธีรวุทธิ์ ปางวิรุฬห์รักข์ ประธานเจ้าหน้าที่บริหาร EFORL กล่าวถึงแนวทางการร่วมทุนกับบริษัท Siam Snail และแผนธุรกิจเมือกหอยทากสยามและผลิตภัณฑ์ด้านสุขภาพและความงามจากเมือกหอยทากสยาม ทั้งในประเทศไทยผ่าน วุฒิศักดิ์ คลินิก อินเตอร์ กรุ๊ป
นอกจากนี้ ศาสตราจารย์ สมศักดิ์ ปัญหา ผู้อำนวยการศูนย์ความเป็นเลิศด้านความหลากหลายทางชีวภาพ สำนักงานคณะกรรมการการอุดมศึกษา ศาสตราจารย์ประจำภาควิชาชีววิทยา คณะวิทยาศาสตร์ จุฬาฯ และเมธีวิจัยอาวุโส สำนักงานกองทุนสนับสนุนการวิจัย (สกว.) กล่าวถึงแนวทางการร่วมทุนกับ EFORL ในแนวทางการจัดการฟาร์ม และการผลิตเมือกหอยทากสยามคุณภาพสูง สำหรับธุรกิจสุขภาพและความงาม กล่าวถึงเรื่องราวของหอยทาก การค้นพบความหลากหลายของหอยทากแห่งสยาม